stanford-oval/wikipedia huggingface dataset:
Cyclonic Void of Power

| Cyclonic Void of Power Internal Suffering |
| --- | --- | --- |

Studioalbumin tiedot
 Äänitetty : 16th Cellar Studios Rooma, Italia
 Julkaistu: 24. kesäkuuta 2016
 Formaatti: CD, LP, digitaalinen
 Tyylilaji: brutaali death metal
 Kesto: 41.00
 Levy-yhtiö: Unique Leader
Internal Sufferingin muut julkaisut
| Awakening of the Rebel 2006 | Cyclonic Void of Power 2016 |   |
Cyclonic Void of Power on kolumbialaisen brutaalin death metalin yhtye Internal Sufferingin neljäs studioalbumi, joka julkaistiin 24. kesäkuuta 2016 levymerkillä Unique Leader Records. Albumi on kolmeen eri osaan jaettu konseptialbumi.
Kappaleet

Ride the Mountains of Madness – 1.15
Unleash the Antarctic Colossus – 3.33
Omnipotent Triumverate – 4.44
Vanished from Cosmos – 3.56
Monumental Crusade – 3.37
Dimension of the Wicked – 4.54
Upon Mystical Gateways – 3.38
Cyclonic Void of Power – 3.55
Abominable Highlands – 3.38
Protectors of the Slumber Empire – 3.18
Orbitas Ancestrales De Poder – 4.32
Kokoonpano

Andrés Garcia – basso
Fabio Marin – laulu
Fabio Ramirez – rummut
Michel Tarazona – kitara
Kokoonpano > Tuotanto

Stefano Morabito – äänittäjä
Tony Koehl – kansikuva
Arvostelut

Angry Metal Guy:
Heavy Blog Is Heavy:
Aiheesta muualla

Albumi Cyclonic Void of Power Encyclopaedia Metallum -sivustolla (englanniksi)
David Fairclough

David Fairclough
David Fairclough ( 5. tammikuuta 1957 Liverpool) on englantilainen entinen jalkapalloilija. Hän oli hyökkääjä ja tunnettiin tehokkaana vaihtomiehenä.
Fairclough pelasi vuosina 1974 – 1983 Liverpoolissa 98 ottelua ja teki niissä 34 maalia. Näinä vuosina hän voitti 6 liigamestaruutta, 3 Englannin Liigacupia, 3 Euroopan cupia sekä yhden UEFA Cupin ja Euroopan Supercupin.
Tämän jälkeen hän pelasi vielä Toronto Blizzardissa, Luzernissa, Norwichissa, Oldhamissa, Beverenissä, Tranmeressa ja Wiganissa.
Pelaajauran jälkeen hän on työskennellyt jalkapalloasiantuntijana ja kolumnistina.
Creeper

| Creeper |
| --- | --- |
 Creeperin kasvot
Luoja(t):  Markus Persson
Ensi- esiintyminen:  Minecraft 31. elokuuta 2009
Henkilötiedot
Sukupuoli:  Sukupuoleton
Asuinpaikka:  Minecraftin ylämaailma
Luonteenpiirteet:  Hiipii pelaajan taakse ja räjähtää aiheuttaen tuhoja maastoon ja pelaajiin.
Suhteet
Infobox OKNimi-testi OK: 
Creeperit (myös lurkit tai hiipijät) ovat kuvitteellisia olentoja hiekkalaatikkovideopelissä Minecraft. Ne ovat vihamielisiä joukkoja (engl. mob), joita syntyy pelin ylämaailmassa (engl. Overworld) kaikkiin elinympäristöihin (engl. biome) kaikkina vuorokaudenaikoina. Sen sijaan, että ne hyökkäsivät perinteisesti pelaajaa vastaan, ne hiipivät pelaajan lähelle ja räjähtävät tuhoten ympäröivällä alueella olevia kuutioita ja vahingoittaen räjähdyksen säteen sisällä olevia pelaajia ja olentoja. Niiden vihreä maastoon sopiva väritys ja äänettömyys auttavat yllätyshyökkäyksessä. Creeperit lisättiin Minecraftiin pelin alfapäivityksessä 31. elokuuta 2009.
Creeperistä on tullut yksi Minecraftin tunnetuimmista ikoneista. Niitä on viitattu ja parodioitu populaarikulttuurissa, ja ne ovat näkyvästi esillä Minecraft-tuotteissa ja -mainoksissa.
Ominaisuudet ja muotoilu

Creeper luotiin koodausvirheen seurauksena Minecraftin kehityksen alfavaiheessa. Minecraftin luoja Markus "Notch" Persson kehitti creeperin sian mallin ympärille. Persson sekoitti vahingossa keskenään sian pituuden ja korkeuden luoden pohjan creeperille. Tämä yhdistettynä pelottavaan pelaajaa tarkkailevaan tekoälyyn johti siihen, että creeperistä luotiin vihamielinen olento. 1. syyskuuta 2009 hirviö sai nimekseen "Creeper" ja se lisättiin yhteen pelin alfaversioista nimeltään - 0.24_SURVIVAL_TEST_03. Vuonna 2011 Minecraft-logon A-kirjaimeen lisättiin creeperin kasvot.
Creeperin alkuperäinen väri oli tummanvihreä. Vuonna 2021 tehty tutkimus paljasti Creeperin tekstuurin olevan lähes sama, kuin pelissä olevan lehtipalikan. Uusien päivitysten myötä vihamieliset olennot saivat uuden tekstuurin, äänen ja ainutlaatuisen käyttäytymisen. Aluksi creeperit hyökkäsivät pelaajia vastaan ​​suoraan zombien tavoin, ja ne räjähtivät vasta kun ne tapettiin, mutta Notchin mielestä tämä ei riittänyt, ja hän teki räjähtämisestä creeperin perushyökkäyksen.
Minecraftissa pelaaja seikkailee suuressa kuutioista koostuvassa maailmassa. Selviytymis-pelimuotoa pelatessa maailmaan syntyy erilaisia joukkoja, joista creeperiä tavataan yleisesti kaikkialla. Creeper on käytännössä äänetön, kunnes se hiipii lähelle pelaajaa, jolloin se päästää hiljaista suhinaa ja räjähtää lyhyen viiveen jälkeen. Räjähdys tappaa creeperin, vahingoittaa pelaajaa ja muita lähistöllä olevia joukkoja ja tuhoaa myös ympäröivät kuutiot. Pelaajan tappama creeper pudottaa maahan ruutia, ja luurangon tappama creeper pudottaa musiikkilevyn. Pelaaja voi suojautua creeperiltä kissojen avulla, sillä creeper pelkää niitä.
Ladattu creeper on muunnelma tavallisesta creeperistä. Minecraftin kehittäjät päättivät, etteivät creeperit olleet tarpeeksi arvaamattomia, ja lisäsivät niiden räjähdysten tuhovoimaa antamalla creeperien latautua siihen osuvalla salamaniskulla. Ladattujen creepereiden tappamat olennot (zombit, luurangot, hornaluurangot ja creeperit) pudottavat päänsä. Päitä voidaan käyttää suojaamaan pelaajaa tämän tyyppisiä olentoja vastaan asettamalla olennon pää pelaajan päähän.
Esiintyminen

Creeper esiintyi alun perin Minecraftissa tavallisena vihamielisenä joukkona, joka lähestyttyään pelaajaa räjähtää. Se on ilmestynyt myöhemmin Minecraftin spin-offeissa, kuten Minecraft: Tarinatilassa, Minecraft Dungeonsissa, ja Minecraft Earthissa.
Vaikutus

Creeperiä pidetään yhtenä Minecraftin ikonisimmista vihollisista. Creeperin pikselöidyt kasvot on integroitu Minecraft-logon "A"-kirjaimeen, ja sitä on käytetty lukuisissa naamiaisasuissa. Guinness World Records Gamer's Edition listasi Creeperin kymmenenneksi "50 parhaan videopelikonnan" luettelossaan. Creeper on ollut esillä useissa Lego Minecraft -sarjoissa, ja se on ollut yhden rakennussarjan pääpainopisteenä. Vuonna 2021 PC Gamer sijoitti Creeperin yhdeksänneksi "50 ikonisimpaa hahmoa PC-peleissä" -luetteloona, sanoen, että "Creeper on Minecraftin tähti, mikä on ironista ottaen huomioon, että Creeper tehokas, kun sitä ei näe."
Creeperin kasvoja on käytetty monenlaisissa Minecraft-tuotteissa, kuten vaatteissa, vuodevaatteissa ja lampuissa. Heinäkuussa 2020 Mojang Studiosin ja Kelloggsin välinen yhteinen kumppanuus johti ilmoitukseen Minecraft Creeper Crunchista, virallisesta Minecraft -merkkimuroista, jonka pakkauksessa on näkyvästi creeper. Sen oli määrä tulla saataville myymälöissä Yhdysvalloissa elokuussa 2020. Jokainen paketti sisältää myös ainutlaatuisen koodin, jolla voidaan lunastaa Minecraftin kosmeettinen vaatetuote.
Populaarikulttuurissa

Creeper on esiintynyt Minecraft-pelien ja -tuotteiden lisäksi myös Mojangin ulkopuolella. Ne ovat olleet lukuisten populaarikulttuurin viittausten ja parodioiden aiheena.
Populaarikulttuurissa > Videopeleissä

Terraria
Torchlight II
Borderlands 2:ssa creeper on pääsiäsmunana. Sen löytää menemällä Caustic caverns nimiseen luolajärjestelmään. Siellä on eräs luolan suu, joka on graafisesti erilainen kuin muu peli. Luolan suu on tukittu maapalikoilla. Kun sitä hakkaa, sieltä tulee vastaan myös kivipalikoita. Kun luolaan pääsee, sieltä löytyy eri malmeja ja Creepereitä, jotka räjähtävät lähelle päästyään samalla tavalla kuin Minecraftissa. Pelissä ne myös räjähtävät kuollessaan. Ne pudottavat kuollessaan pelin kannalta hyödyllisiä esineitä.
Octodad: Dadliest Catch
Creeper on esiintynyt yhtenä Mii Brawler -asuna Nintendon crossover-taistelupelissä Super Smash Bros. Ultimate
Populaarikulttuurissa > Televisiosarjoissa

Simpsonit-animaatiosarjan 25. kauden jaksossa Luca$ Moe Szyslak esiintyy creeperinä ja räjähtää teemalaulun "sohvakohtauksen" lopussa.
Populaarikulttuurissa > Musiikissa

19. elokuuta 2011 Jordan Maron (CaptainSparklez) julkaisi kappaleen "Revenge", joka on parodia kappaleesta "DJ Got Us Fallin' in Love" ja joka kuvaa Minecraft-pelaajaa, joka etsii kostoa creepereitä vastaan, koska ​​ne toistuvasti tappavat hänet. Kappale saavutti uudelleen suosion internetmeeminä heinäkuussa 2019.
David Feherty

David Feherty vuonna 2009.
David Feherty (s. 13. elokuuta 1958 Bangor) on pohjoisirlantilainen, nykyisin myös Yhdysvaltain kansalaisuuden omaava entinen ammattilaisgolfaaja. Oman aktiiviuransa Feherty lopetti vuonna 1997, ja sen jälkeen hän on toiminut asiantuntijana eri televisiokanavilla.
Feherty voitti ammattilaisurallaan yhteensä kymmenen virallista turnausta. Lisäksi hän oli Euroopan joukkueessa vuoden 1991 Ryder Cupissa. Televisiourallaan Feherty tunnetaan värikkäistä, usein myös kohuakin aiheuttaneista lausunnoistaan.
Dixon

Dixon on muun muassa seuraavien henkilöiden sukunimi:
Alesha Dixon (s. 1978), brittiläinen laulaja
Craig Dixon (1926–2021), yhdysvaltalainen pika-aitajuoksija
Don Dixon (s. 1951), yhdysvaltalainen kuvataiteilija
Don Dixon (s. 1950), yhdysvaltalainen levytuottaja, sanoittaja, muusikko ja basisti
Donald Dixon (1929–2017), brittiläinen Labour-puolueen poliitikko
Floyd Dixon (1928–2006), yhdysvaltalainen rhythm and blues -pianisti
Frank M. Dixon (1892–1965), yhdysvaltalainen poliitikko (demokraatti)
Jamar Dixon (s. 1989), kanadalainen jalkapalloilija
Jean Dixon (1896–1984), yhdysvaltalainen näyttelijä
Jerry Dixon (s. 1967), yhdysvaltalainen basisti
Jimmy Dixon (s. 1981), liberialainen jalkapalloilija
Joseph Dixon (1806–1866), irlantilainen katolinen arkkipiispa
Kerry Dixon (s. 1961), englantilainen jalkapalloilija
Lauren Dixon (s. 1995), kanadalainen näyttelijä ja laulaja
Lee Dixon (s. 1964), englantilainen jalkapalloilija
Leroy Dixon (s. 1983), yhdysvaltalainen pikajuoksija
Leslie Dixon (s. 1970), yhdysvaltalainen elokuvatuottaja ja käsikirjoittaja
Luther Dixon (1931–2009), yhdysvaltalainen lauluntekijä, äänitetuottaja ja laulaja
Marjorie Homer-Dixon (s. 1949), kanadalainen meloja
Medina Dixon (1962–2021), yhdysvaltalainen koripalloilija
Michael Dixon (s. 1962), brittiläinen ampuma- ja maastohiihtäjä
Mort Dixon (1892–1956), yhdysvaltalainen sanoittaja
Piers Dixon (1928–2017), brittiläinen konservatiivipoliitikko
Robbie Dixon (s. 1985), kanadalainen alppihiihtäjä
Rod Dixon (s. 1950), uusiseelantilainen kestävyysjuoksija
Scott Dixon (s. 1980), uusiseelantilainen kilpa-autoilija
Stephen Dixon (s. 1985), kanadalainen jääkiekkoilija
TeTori Dixon (s. 1992), yhdysvaltalainen lentopalloilija
Thomas Homer-Dixon (s. 1956), kanadalainen politiikan tutkija
Tom Dixon (s. 1959), brittiläinen teollinen muotoilija
Vonette Dixon (s. 1975), jamaikalainen pika-aitajuoksija
Willie Dixon (1915–1992), yhdysvaltalainen blues-muusikko
Kuvitteellisia henkilöitä

Daryl Dixon, televisiosarjassa The Walking Dead
Marcus Dixon, televisiosarjassa Alias
Mason Dixon, elokuvassa Rocky Balboa
| --- | --- |
: Tällä täsmennyssivulla luetellaan henkilöitä, joilla on sama sukunimi.
Daniel Orädd

Daniel Orädd (15. kesäkuuta 1894 Helsinki – 8. toukokuuta 1965 Helsinki) oli suomalainen pappi, järjestöjohtaja ja kristillinen kirjailija.
Henkilöhistoria

Daniel Oräddin vanhemmat olivat varastonhoitaja Emil Orädd ja Eufemia Charlotta Swahn ja puoliso vuodesta 1924 Anna (Nanna) Ragnhild Elisabeth Orädd. Daniel Orädd tuli ylioppilaaksi 1916 ja vihittiin papiksi 1922. Hän teki useita matkoja Eurooppaan ja Argentiinaan. Orädd toimi Suomen merimieslähetyksen matkasihteerinä 1922–1924 sekä 1932–1934, pappina Antwerpenissä 1924–1932, Maksamaan kirkkoherrana 1932–1934, sotilaspastorina 1939–1940, laivastopastorina 1940–1943, Suomen merimieslähetyksen johtajana 1944–1953 ja sen lehtien ja kustannusliikkeen johtajana 1944–1947 sekä Merimiehen ystävä -lehden toimitussihteerinä 1944–1946, rannikkopuolustuksen Hangon osaston pappina 1953–59, Hangon komministerinä 1954–1960 ja uskonnonopettajana Hangon kouluissa 1953–1960. Rovastin arvonimen Orädd sai vuonna 1946.
Julkaisuja

I kyrka och skans, 1944, suom. Kirkossa ja kajuutassa, 1944
Bland kyrkfolk och sjöfolk, 1945
Till sjöss, 1946, suom Merelle, 1950
Sjömanskistan, 1946
Sjöfolkets bästa bedrift, 1951, suom. Merimiesten paras urotyö, 1952
Med lotsen ombord, 1952, suom. Luotsi laivassa, 1952
Daniel Opare

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Daniel Tawiah Opare
Syntymäaika: 18. lokakuuta 1990 (ikä 33)
Syntymäpaikka: Accra, Ghana
Pelipaikka: laitapuolustaja
Pituus: 173 senttimetriä
Seura
Seura: Beşiktaş
Pelinumero: –
Junioriseurat
2001: Volta Academy
2001–2004: Ajax Football Academy
2004–2007: Ashanti Gold
Seurat
| Vuodet | Seura | O | (M) |
| 2006–2007 | Ashanti Gold | 13 | (4) |
| 2007–2008 | Sfax | 21 | (6) |
| 2008–2010 | Real Madrid Castilla | 6 | (0) |
| 2010–2014 | Standard Liège | 88 | (0) |
| 2014– | Porto | 0 | (0) |
| 2015– | → Beşiktaş (laina) | 0 | (0) |
Maajoukkue
| 2007– | Ghana | 16 | (0) |
 Seurajoukkueuran tilastot kattavat vain kansalliset sarjat, päivitetty 22. tammikuuta 2015.  Maajoukkueuran tilastot päivitetty 5. heinäkuuta 2014.
Daniel Tawiah Opare (s. 18. lokakuuta 1990 Accra, Ghana) on ghanalainen jalkapalloilija. Hän edustaa turkkilaista Beşiktaşia ja on pelipaikaltaan oikea laitapuolustaja.
Seurajoukkueura

3. heinäkuuta 2010 Opare siirtyi Real Madrid Castillasta belgialaisseura Standard Liègeen. Hän pelasi joukkueessa neljän kauden aikana yhteensä 88 sarjaottelua.
20. toukokuuta 2014 juuri ennen MM-kilpailuiden alkua Opare solmi nelivuotisen sopimuksen Porton kanssa.
Aiheesta muualla

Daniel Oparen esittely Transfer Market -sivustolla (englanniksi)
Ghanan joukkue – Jalkapallon MM-kilpailut 2014
1 Adams |
2 Inkoom |
3 Gyan |
4 Opare |
5 Essien |
6 Acquah |
7 Atsu |
8 Agyemang-Badu |
9 Boateng |
10 A. Ayew |
11 Muntari |
12 Kwarasey |
13 J. Ayew |
14 Adomah |
15 Sumaila |
16 Dauda |
17 Rabiu |
18 Waris |
19 Mensah |
20 Asamoah |
21 Boye |
22 Mubarak |
23 Afful |
Valmentaja Appiah
ERT Sports

| ERT Sports |
| --- | --- |

Omistaja:  ERT
Katsojaosuus:  2,5 % (2019, Nielsen)
Maa:  Kreikka
Kieli:  kreikka
Rinnakkaiskanava(t):  ERT1 ERT2 ERT3 ERT World
Kotisivu:  www.ertflix.gr/ert-sports
Internet
Internet-lähetys:  www.ertflix.gr/ert-sports-live
Infobox OKNimi-testi OK: 
ERT Sports (kreik. ΕΡΤ Sports) oli kreikkalainen julkisen palvelun televisiokanava, jonka omistaa maan yleisradioyhtiö Ellinikí Radiofonía Tileórasi (ERT). Se lähettää urheilua 24 tuntia vuorokaudessa.
Kanavan katsojaosuus Kreikassa oli vuonna 2019 2,5 %.
Aiheesta muualla

ERT Sports (Arkistoitu – Internet Archive). Kanavan verkkosivut. (kreikaksi)
ERT Sports Live. Kanavan internet-lähetys. (kreikaksi)
Chrétien de Troyes

Chrétien de Troyes
Chrétien de Troyes (n. 1135–1190 oli ranskalainen kirjailija, jota pidetään yhtenä merkittävimmistä keskiaikaisen ritarirunouden edustajista. Hän on tunnettu etenkin Pyöreän pöydän ritareita käsittelevistä romansseistaan.
Elämä

Chrétien de Troyes'n elämästä tiedetään hyvin vähän, eikä itse asiassa tiedetä muuta varmaa kuin mitä hänen omista teoksistaan voi lukea. Hän mainitsee nimen Chrétien vain muutamia kertoja kirjoissaan ja vain kerran yhdistäen sen Troyes'n kaupunkiin. Lisäksi Lancelot-teoksessa hän kertoo työskentelevänsä Champagnen kreivitär Marielle (1145–1198) ja viimeiseksi jääneessä Perceval-teoksessa Flanderin kreiville Philipelle (k. 1191). Näistä tiedoista voi päätellä, että hän on kirjoittanut aktiivisesti noin vuosina 1159–1191. Monien tutkijoiden yleisesti hyväksymä tarkempi ajoitus Chrétien de Troyes'n kirjalliselle tuotannolle on noin 1170–1191.
Troyes'n alueella nimi Chrétien tai Christianus ei ole ollut kovin suosittu Chrétien de Troyes'n elinaikana. Arkistoista on löydetty vain kaksi Christianus-nimistä henkilöä, jotka ovat saattaneet olla Chrétien de Troyes. Toinen on augustinolaisluostari Saint-Loup'n kaniikki, joka mainitaan piispan asiakirjan todistajana vuonna 1173, toinen on Saint-Macloun kirkon kappalainen, joka kopioi erään dokumentin vuonna 1179. Nämä kaksi Christianusta saattavat jopa olla yksi ja sama henkilö, eikä ole mitään näyttöä siitä, että he olisivat sama henkilö kuin Chrétien de Troyes.
Chrétien de Troyes'n on ajateltu olleen kirkollisen koulutuksen saanut henkilö. Siitäkään ei ole varmuutta, ja jotkut tutkijat ajattelevatkin, että hän olisi ennemmin ollut kiertelevä runonlaulaja, joka sattui kirjoittamaan laulunsa ylös. Ajatusta kirkollisesta koulutuksesta tukee se seikka, että hänen teoksissaan on selkeitä viitteitä siitä, että hän on lukenut antiikin kirjailijoiden teoksia.[lähde? ]
Merkitys

Chrétien de Troyes'n kirjoituksilla oli suuri vaikutus kuningas Arthurista kertovien tarujen kehittymiseen ja suosioon. Hänen teoksiaan käännettiin pian muille kielille, ja niitä muokattiin uudelleen. Chrétien de Troyes oli tiettävästi ensimmäinen kirjailija, joka mainitsi Graalin maljan. Chrétien de Troyes oli myös ensimmäinen, joka kirjoitti Guineveren ja Lancelotin rakkaussuhteesta.
Denis Zakaria

| Henkilötiedot |
| --- | --- | --- | --- |
Koko nimi: Denis Lemi Zakaria Lado Lado
Syntymäaika: 20. marraskuuta 1996 (ikä 27)
Syntymäpaikka: Geneve, Sveitsi
Pelipaikka: keskikenttäpelaaja
Pituus: 190 cm
Seura
Seura: Monaco
Junioriseurat
: Servette
Seurat
| Vuodet | Seura | O | (M) |
| 2014–2015 | Servette | 6 | (2) |
| 2015–2017 | Young Boys | 50 | (2) |
| 2017–2022 | Mönchengladbach | 125 | (11) |
| 2022–2023 | Juventus | 11 | (1) |
| 2022–2023 | → Chelsea | 7 | (0) |
| 2023– | Monaco | 25 | (4) |
Maajoukkue
| 2014–2015 | Sveitsi U19 | 8 | (2) |
| 2015–2016 | Sveitsi U21 | 8 | (0) |
| 2016– | Sveitsi | 55 | (3) |
 Seurajoukkueuran tilastot kattavat vain kansalliset sarjat, päivitetty 8. heinäkuuta 2024.  Maajoukkueuran tilastot päivitetty 8. heinäkuuta 2024.
Denis Lemi Zakaria Lako Lado (s. 20. marraskuuta 1996 Geneve) on sveitsiläinen jalkapalloilija. Pelipaikaltaan hän on keskikenttäpelaaja. Zakaria edustaa Ranskan Ligue 1:ssä pelaavaa AS Monacoa.
Seurajoukkueura

Zakaria aloitti ammattilaisuransa Sveitsin toiseksi korkeimmalla sarjatasolla Servette FC:ssä kaudella 2014–2015. Hän pelasi kuusi sarjaottelua ja teki kaksi maalia, kun Servette sijoittui sarjassa toiseksi. Heinäkuussa 2015 Sveitsin Superliigassa pelaava BSC Young Boys hankki Zakarian 400 000 euron siirtosummalla. Zakaria pelasi ensimmäisen pääsarjaottelunsa 18. heinäkuuta 2015, kun Young Boys pelasi vieraissa 1–1-tasapelin FC Zürichiä vastaan. Yhteensä hän pelasi kauden aikana 27 liigaottelua ja teki yhden maalin. Seuraavan kauden 23 liigaottelussa hän teki niin ikään yhden maalin. Young Boys sijoittui sarjassa kummallakin kaudella toiseksi. Eurooppa-liigassa hän pelasi Young Boysissa viisi ottelua ja Mestarien liigan karsinnoissa kolme peliä.
Zakaria siirtyi Bundesliigan Borussia Mönchengladbachiin 12 miljoonan euron siirtosummalla kesällä 2017. Hän pelasi seurassa neljän ja puolen kauden aikana 125 liigaottelua, joissa hän on teki yksitoista ja syötti kahdeksan maalia. Eurooppa-liigassa hän on pelasi kuusi ottelua kaudella 2019–2020 ja Mestarien liigassa viisi ottelua kaudella 2020–2021.
Tammikuussa 2022 Zakaria siirtyi italialaiseen Juventukseen 5 miljoonan euron siirtosummalla. Syyskuun 2022 alkuun mennessä hän pelasi Serie A:ssa 11 ottelua ja teki yhden maalin. Mestarien liigassa hän pelasi yhden ottelun. Syyskuun 2022 alussa hän siirtyi loppukauden kattavalla lainasopimuksella Englannin Valioliigan Chelseaan. Hän pelasi Chelseassa seitsemän ottelua Valioliigassa. Mestarien liigassa hän pelasi kaksi ottelua ja teki yhden maalin. Hän siirtyi elokuussa 2023 ranskalaisseura AS Monacoon, jossa hän pelasi kaudella 2023–2024 Ligue 1:ssä 25 ottelua ja teki niissä neljä maalia.
Maajoukkueura

Sveitsin maajoukkueessa Zakaria pelasi ensimmäisen A-maaottelunsa 28. toukokuuta 2016, kun Sveitsi hävisi Belgialle 1–2. Hänet valittiin EM-kilpailuihin 2016 osallistuvaan joukkueeseen vain kahden ystävyysmaaottelun kokemuksella. Hän ei kuitenkaan päässyt pelaamaan turnauksessa. MM-kilpailuissa 2018 hän tuli vaihdosta kentälle otteluissa Brasiliaa ja Costa Ricaa vastaan. Kesän 2021 EM-kilpailuissa hän pääsi vaihdosta kentälle Sveitsin ensimmäisessä alkulohko-ottelussa Walesia vastaan ja oli avauskokoonpanossa puolivälierässä Espanjaa vastaan. MM-kilpailuissa 2022 hän tuli vaihdosta kentälle otteluissa Serbiaa ja Portugalia vastaan. EM-kilpailuissa 2024 hän tuli vaihdosta kentälle jatkoajalla tappiollisessa puolivälieräottelussa Englantia vastaan. Hän on pelannut EM-kilpailujen 2024 loppuun mennessä 55 A-maaottelua, joista neljätoista on kuulunut MM- ja viisitoista EM-karsintaan. Hän on tehnyt maalin syyskuussa 2018 Kansojen liigan ottelussa Islantia, maaliskuussa 2019 EM-karsintaottelussa Georgiaa ja syyskuussa 2019 EM-karsintaottelussa Gibraltaria vastaan.
David Stone

David Stone (alk. Michael David Stoyanoff; s. 1952 Toronto, Kanada) on kanadalainen kosketinsoittaja. Hän soitti  Ritchie Blackmoren Rainbow-yhtyeessä koskettimia vuosilta 1977–1978. Hän oli mukana levyllä Long Live Rock 'n' Roll. Muita hänen yhtyeitään ovat olleet muun muassa Symphonic Slam ja Max Webster.
Rainbow
| --- | --- |
Studioalbumit:  Ritchie Blackmore's Rainbow ·  Rising ·  Long Live Rock 'n' Roll ·  Down to Earth ·  Difficult to Cure ·  Straight Between the Eyes ·   Bent Out of Shape ·  Stranger in Us All
EP:t:  Jealous Lover
Livealbumit:  On Stage ·  Finyl Vinyl ·  Live in Germany 1976 ·  Live in Munich 1977 ·  Live Kölner Sporthalle 25.9.1976 ·   Live Düsseldorf Philipshalle 27.9.76 ·  Live Nürnberg Messezentrum 28.9.1976
Kokoelmat:  The Best of Rainbow ·  The Very Best of Rainbow ·  20th Century Masters – The Millennium Collection: The Best of Rainbow ·   Classic Rainbow ·  Pot of Gold ·  All Night Long: An Introduction ·  Catch the Rainbow: The Anthology ·   Winning Combinations: Deep Purple and Rainbow ·  Colour Collection ·  The Collection
Videot ja DVD:t:  Live Between the Eyes/The Final Cut ·  Live in Munich 1977